Labitnangi

Labitnangi (, ,  «seičeme lehtkuzed», , ) om Venäman lidn da lidnümbrik Jamalan Nenciden avtonomižen ümbrikon lodehes. Se om ümbärtud Uralanverižen rajonan territorijal.

 Istorii 
Eländpunktan aluz oli pandud hantilaižiden seižundtahon sijas vl 1868. Vl 1932 sätihe kolhozad. Vl 1948 saudihe Labitnangi-lopradtestancijad sarakol Kotlasaspäi. Vn 1952 tal'vkus kätihe radnikžiloks. Vn 1956 redukuspäi Labitnangi oli alištunu Salehard-lidnan nevondkundale. 1960-nzil vozil žilo oli londuseližen gazan löudmižsijiden otandan kävutamižhe bazaks. Labitnangi sai lidnan statusad ümbrikon alištusenke vn 1975 5. päiväl elokud.

Labitnangi šingotase lopraudtestancijan logistikal, raudbetonan tegimel, maidtegimel, gazturbinižel elektrostancijal, gazan löudmižsijiden ecmižen geofizižel edheotandal, nozoltadud gazan stancijalLabitnangin gazantäutandstancijan edheotandan sait (aogns.ru). , mägisuksiden kompleksal.

 Geografijan andmused 
Lidn sijadase ümbärdajan rajonan keskuzpalan päivlaskmas, Obin Vil-Posl-hijaman randal (), 20 m ü.m.t. keskmäižel korktusel, Polärižen Uralan päivnouzmaižidenno pautkidenno, Pohjoižen polärižen pirdan pohjoižemb vähän.

Matkad Obinjogen hurha randhasai om viž kilometrad suvipäivnouzmha, Salehardhasai om kaks'kümne kilometrad suvipäivnouzmha. Ehtatim ühtenzoitab lidnoid navigacijan aigan, tal'vte — tal'vel. Salehardan raudte- da avtotesild 2,5 km pitte om vaiše projektas (vn 2018 olend).

 Tobmuz 
Labitnangi om lidnankundan üks'jäižeks eländpunktaks.

Municipaližen ühtnikan pämez' om sen Administracijan pämez'. Edeline Administracijan pämez' om Oleg Čerevko, radoi vn 2015 tal'vkuhusai. Lidnan Duman ezimez' om Jevgenii Zuikov vn 2014 sügüz'kuspäi.

 Eläjad 
Vn 2010 kaiken Venäman rahvahanlugemižen mödhe lidnan eläjiden lugu oli 26 936 ristitud, vn 2021 — 25 501 ristitud. Kaik 26 281 eläjad oli lidnas vl 2017. Kaikiš suremb lidnan ristitišt oli 31 501 eläjad vl 1989.

Rahvahad (enamba 1 % vl 2010, ozutadud rahvahudenke): venälaižed — 73,4 %, ukrainalaižed — 10,1 %, totarlaižed — 2,7 %, komilaižed — 1,9 %, vaugedvenälaižed — 1,7 %, nencalaižed — 1,1 %, hantilaižed — 1,0 %, toižed rahvahad — 8,1 %.

Ortodoksižen hristanuskondan ph. Jurgii-vägestusenkandajan kaks' jumalanpertidLabitnangin pühäpertid sobory.ru-saital.  oma letud lidnas: vanh om saudud vll 1993−1997 i uz' vl 2007. Islaman sunnitine mečet' om sauvomas vn 2015 sügüz'kuspäi, «Ihlas»-religiisebr om registriruidud.

 Openduz 
Lapsiden opendusen aluzkundad oma ühesa nimitadud päivkodid, nell' keskškolad (nomer 1, 3, 5, 8) i gimnazii, norišton keskuz, lapsiden sädamižen keskuz, lapsiden tehnižen sädamižen keskuz, čomamahtoiden škol, kaks' sportškolad (Junost i olimpižen varan T.V. Ahatovan nimed).

Jamalan äiprofil'žen kolledžan (Salehard) filial radab lidnan professionaližen opendusen aluzkundaks.

 Galerei 

 Homaičendad 

 Irdkosketused 
 Labitnangi-lidnan tobmuden aluzkundoiden oficialine sait (lbt.yanao.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Jamalan Nenciden avtonomižen ümbrikon lidnad
Kategorii:Jamalan Nenciden avtonomižen ümbrikon lidnümbrikod